GiliGold/VAD_KnessetCorpus huggingface dataset:
יואב קיש: אני רוצה להגיד לך רק דבר אחד מכל הדבר הזה, כשאני מבקש מחברי הכנסת של האופוזיציה לשמור על כך שכשמי שמדבר פה בוועדה, בין אם זה יושב-ראש או חבר אחר, אז שייתנו לדבר.
יואב קיש: כי התופעה הזו עוברת כל גבול.
תמר זנדברג: דיברתם פה, נאמתם פה נאומים.
תמר זנדברג: אתם ושלוחיכם.
תמר זנדברג: נאמתם נאומים ארוכים, הכול בסדר.
יואב קיש: אנחנו נקיים ישיבת המשך בהמשך.
יואב קיש: תודה רבה הישיבה נעולה.
יואב קיש: יש לנו שני דברים על סדר-היום: אחד זה מיזוג ואחרי זה בקשה לפטור מחובת הנחה לפני קריאה שנייה ושלישית.
יואב קיש: נתחיל עם המיזוג?
<אתי בן יוסף: זה המיזוג וזה הפטור לאותן הצעות.
יואב קיש: אז אני מתחיל עם המיזוג.
יואב קיש: המיזוג הוא לגבי שני חוקים שאושרו בכנסת ב-22 בנובמבר 2017 לספירתם, ד' בכסלו התשע"ח והועברו לוועדת העבודה, הרווחה והבריאות; ובקשת יושב-ראש הוועדה למיזוג חוק הבטחת הכנסה (תיקון - מענק חימום אחיד) פ/4690 של חברת הכנסת יוליה מלינובסקי וקבוצת חברי כנסת, וחוק פ/4692 של חבר הכנסת איציק שמולי.
יואב קיש: זאת אומרת, את מקדימה אותו.
<אתי בן יוסף: מיזוג עם ההצעה הממשלתית.
יואב קיש: אנחנו ממזגים את של שניכם עם הממשלתית.
<אתי בן יוסף: עם הממשלתית, כן.
יואב קיש: אז למה הוא לא כתב את הממשלתית?
יואב קיש: הממשלתית היא מ/1168.
יואב קיש: אנחנו ממזגים את כל שלושת ההצעות האלה ואחרי זה נדון בבקשת פטור מחובת הנחה.
יואב קיש: כיוון שאין לנו הרבה זמן, אני מתכוון לעשות את זה ואני מעלה את זה להצבעה.
יואב קיש: עכשיו אנחנו מדברים על הפטור.
יואב קיש: פה באמת יש שותפות של קואליציה ואופוזיציה, אין פה חילוקי דעות בבית הזה, רוצים להעביר את החקיקה הזו מהר ככל האפשר, גם השר הממונה כמובן.
יואב קיש: לכן, בכוונתנו לאשר פטור מחובת הנחה לפני קריאה שנייה ושלישית.
יואב קיש: מי שבעד, ירים את ידו.
יואב קיש: נתקבל.
יואב קיש: את רוצה להגיד משהו?
יוליה מלינובסקי: - - - את זה למליאה.
<אתי בן יוסף: בהצלחה.
יואב קיש: האם יש פה מישהו מיש עתיד?
יואב קיש: האם אפשר להתקשר למיקי ולהגיד לו שאם הוא לא מגיע אז הרביזיה שלו - - - בבקשה, קארין, תציגי.
יואב קיש: אם את לא רוצה, הוא לא הגיע ואני אבטל.
קארין אלהרר: תודה שקבעת מועד לדיון על הרביזיה.
קארין אלהרר: אני אציג בקצרה.
קארין אלהרר: כל ההתנהלות שהיתה כאן קודם היא התנהלות שמבישה את הכנסת בסופו של דבר.
קארין אלהרר: ועדת הכנסת אמורה לשמור על יוקרתה של - - - ולא לבייש.
קארין אלהרר: זה לא נהוג להפסיק את היועצת המשפטית באמצע המשפט.
יואב קיש: היא סיימה את דבריה.
קארין אלהרר: לא, היא לא סיימה את דבריה - זה בדיוק העניין.
קארין אלהרר: היא גם אמרה לך: אני רוצה להשלים.
יואב קיש: נתתי לה להשלים את הדברים.
קארין אלהרר: בסדר, אבל - - -
יואב קיש: עם כל הכבוד, יש אמת.
יואב קיש: אי-אפשר להתכחש לאמת.
יואב קיש: פייק ניוז - בסדר, לא בוועדה הזו.
יואב קיש: אני נתתי לה.
יואב קיש: כולם הקשיבו בשקט והיא סיימה את דבריה.
קארין אלהרר: אז אני הרגשתי אחרת.
קארין אלהרר: יכול להיות שההרגשה - - -
יואב קיש: אוקי, הדעה שלך - סבבה.
יואב קיש: אני לא מתווכח.
קארין אלהרר: חברתי לאה פדידה רוצה ללכת אז אני אקצר.
איתן ברושי: גם אני צריך ללכת.
איתן ברושי: אתם מתישים את האופוזיציה תמיד.
יואב קיש: חברת הכנסת קארין אלהרר, סיימת או שאת רוצה להגיד עוד משהו?
קארין אלהרר: לא, רגע.
קארין אלהרר: אני מבקשת בהזדמנות הזו, פונה ללב של חברי הקואליציה - -
יואב קיש: לשנות את החלטתם.
קארין אלהרר: - - תקבלו את הרביזיה.
קארין אלהרר: היא נכונה וצודקת.
יואב קיש: בעד הרביזיה - 3
יואב קיש: נמנעים - אין הרביזיה על החלטת ועדת הכנסת בדבר טענות נושא חדש בעת הדיון בוועדת הפנים והגנת הסביבה בהצ"ח סדר הדין הפלילי (תיקון מס' 81) (הוראות לעניין המלצה של רשות חוקרת), התשע"ח-2017 (כ/744), לא נתקבלה.
יואב קיש: ההצעה לא עברה.
יואב קיש: לפני שאני סוגר יש התייחסות של היועצת המשפטית לאיזה הבהרה שהיא נשאלה קודם, בבקשה.
<ארבל אסטרחן: נשאלתי בישיבה הבוקר לגבי החובה לצרף את הצעת החוק לבקשת הפטור.
<ארבל אסטרחן: למרות שזה נשאל למעלה מן הצורך - כאילו בקשת הפטור ירדה מסדר היום - אני רוצה לציין כך: לפי התקנון כאשר יש בקשה לפטור מחובת הנחה יש לצרף את הצעת החוק לוועדת הכנסת.
<ארבל אסטרחן: אני רוצה לומר שבמקרה הזה בכל מקרה יש את הנוסח הכחול שעבר בקריאה הראשונה, וגם ועדת הפנים העבירה את הנוסח שנדון בה ללא ההסתייגויות שעדיין מוגשות.
<ארבל אסטרחן: בכל מקרה כאשר הוועדה תדון בבקשת הפטור, יונח לפניה הנוסח.
יואב קיש: אז יהיה נוסח לפנינו.
יואב קיש: צהרים טובים.
יואב קיש: בדיוק בשעה זו מתקיימת הלווייתו של הרב שטיינמן וכולנו משתתפים בצער כל אלה שרואים בו, וגם בסופו של דבר, כדמות משמעותית ביהדות החרדית.
יואב קיש: אני יכול להגיד שלגבי סעיף ב' לסדר היום, אנחנו כמובן נדון בו רק אם יעלה לכאן יושב ראש ועדת חוקה ויגיד ששוחח עם גפני והגיע להסכמות כי לא הייתה שום כוונה להביא את גפני לכאן.
יואב קיש: מעבר לכך, לא תכננתי לעשות את הדיון, אבל פנה אלי בבוקר חבר הכנסת ניסן סלומינסקי ואמר שיש לו דיון מתוכנן למחר, שזה עוצר את חקיקת החוק וכי ממילא מדובר על הסכמות.
יואב קיש: לכן לפנים משורת הדין אמרתי לו שאם הוא יצליח להשיג את הסכמתו של חבר הכנסת גפני ויצהיר על כך לפרוטוקול, אני לא הולך לעצור את החקיקה.
יואב קיש: בסך הכול זה חוק חשוב ויש לו גם לחץ של זמנים עד סוף השנה.
יואב קיש: לגבי סעיף ב', לא בטוח שנספיק לדון בו, בהתאם למה שיאמר חבר הכנסת סלומינסקי.
יואב קיש: אני עובר לסעיף א' בסדר היום, הקמת ועדה משותפת של ועדת החוץ והביטחון וועדת החוקה חוק ומשפט להתקנת תקנות שירות ביטחון (סדרי הדין בוועדה לבחינת פטור מטעמי הכרה דתית והרכבה) (הוראת שעה) התשע"ח-2017.
יואב קיש: ראשית, מצורף מכתב, בהתאם להערתו של מרכז האופוזיציה יואל חסון שנשלח לכל חברי הכנסת.
יואב קיש: כולכם ראיתם אותו.
יואב קיש: מדובר בקביעת תקנות שנדרשת משר הביטחון.
יואב קיש: התקנות, מוגדר בחוק, צריכות להיות מאושרות בוועדה משותפת של חוץ וביטחון וחוקה.
יואב קיש: אנחנו עושים כאן נוהל כפי שהחוק מחייב.
יואב קיש: פנייתו של השר בסעיף 6, מבקש כי ועדת הכנסת תקים מחדש את הוועדה כדי שניתן יהיה לסיים את הליך התקנת התקנות.
יואב קיש: לוועדה יש כאן הצעה שאני אקריא אותה, אחרי כן נתייחס אליה ואחר כך נצביע עליה.
יואב קיש: ועדה משותפת להתקנת תקנות שירות ביטחון (סדרי הדין בוועדה לבחינת פטור מטעמי הכרה דתית והרכבה) (הוראת שעה), התשע"ח-2017.
יואב קיש: בהתאם להוראת חוק שירות ביטחון (נוסח משולב) התשמ"ו-1986 תוקם ועדה משותפת לוועדת חוץ וביטחון ולוועדת החוקה חוק ומשפט.
יואב קיש: הוועדה תהיה בת עשרה חברים, חמישה מכל ועדה, לפי ההרכב הבא: מטעם ועדת חוץ וביטחון, חבר הכנסת אברהם דיכטר – שהוא לא מופיע כאן אבל הוא יהיה יושב ראש הוועדה – חבר הכנסת אמיר אוחנה, חבר הכנסת יואב בן צור, חבר הכנסת עפר שלח וחבר הכנסת עמר בר-לב.
יואב קיש: מטעם ועדת החוקה חוק ומשפט, חבר הכנסת ניסן סלומינסקי, ממלאת מקום חברת הכנסת טלי פלוסקוב, חבר הכנסת אורי מקלב, חבר הכנסת עודד פורר, חברת הכנסת מרב מיכאלי וחברת הכנסת מיכל רוזין.
יואב קיש: יושב ראש הוועדה המשותפת יהיה אבי דיכטר, חבר ועדת חוץ וביטחון.
יואב קיש: לגבי הרכב הוועדה והחלוקה שעשינו.
יואב קיש: אנחנו עשינו ועדה של עשרה חברים, שישה קואליציה וארבעה אופוזיציה כאשר הייתה חשיבות לתת שיתוף של מרב סיעות הבית.
יואב קיש: שלום ניסן.
יואב קיש: אני אסיים ואז ניגש לסעיף שלך.
יואב קיש: הקראתי ואני רוצה לדעת אם מישהו רוצה לשאול שאלות לגבי ההרכב.
אלעזר שטרן: מה המשמעות של ממלא מקום?
יואב קיש: המשמעות היא שבמידה והיושב ראש איננו, היא יכולה להיות ממלאת מקום.
יואב קיש: הישיבות לדעתי פתוחות.
<ארבל אסטרחן: זה ממלא מקום קבוע.
<ארבל אסטרחן: זה נותן עדיפות.
יואב קיש: אני יכול להגיד לך מהיכן זה הגיע.
אלעזר שטרן: אם זה ממלא מקום מטעם הסיעה, אין טעם לכתוב.
<ארבל אסטרחן: ממלא מקום קבוע.
<ארבל אסטרחן: כל חבר ועדה שלא נמצא, כל אחד מסיעתו יכול לבוא ולהצביע.
יואב קיש: אני יכול להגיד לך שכרגע רשמנו את עפר שלח, אבל אם תגיד לי שהחלטת סיעת יש עתיד היא שזה אתה תהיה, אני מחליף אותו.
יואב קיש: שווה לעשות את זה כרגע.
יואב קיש: ההחלטה הזו היא לשיקולכם.
יואב קיש: אפשר לעשות את זה גם אחר כך.
יואב קיש: יש עוד מישהו שרוצה להתייחס?
אלעזר שטרן: רק דבר אחד.
אלעזר שטרן: אני לא יודע אם נחליף.
אלעזר שטרן: צריך אישור של הוועדה?
יואב קיש: צריך אישור של הוועדה.
אלעזר שטרן: אני אומר שהוועדה יכולה לאשר.
ניסן סלומינסקי: כממלא מקום ואם בסוף יחליטו שאתה, אתה תהיה.
אלעזר שטרן: שלא נצטרך עוד פעם להתכנס לזה.
יואב קיש: ממלא מקום של חבר הכנסת עפר שלח.
יואב קיש: הוא חבר בוועדת חוץ וביטחון.
יואב קיש: אתה לא חבר?
יואב קיש: אז איך היית בישיבה עכשיו?
אלעזר שטרן: ממלא מקום.
יואב קיש: אתה ממלא מקום ויכול להיות בוועדת המשנה?
אלעזר שטרן: תלוי באיזה ועדות.
יואב קיש: כדי להיות בוועדה הזאת, אתה חייב להיות חבר בוועדה.
אלעזר שטרן: הנה, זה מה שהיא אומרת.
אלעזר שטרן: אז לא.
אלעזר שטרן: אני מבין את זה, אם זה כך.
יואב קיש: זה כך.
<ארבל אסטרחן: אתה תוכל להחליף.
יואב קיש: תוכל להחליף.
יואב קיש: זה בלי קשר.
יואב קיש: אם תחליטו להחליף, אנחנו נחליף כאן בוועדה.
<ארבל אסטרחן: הוא גם יוכל להחליף אותו זמנית.
יואב קיש: גם זמנית.
<ארבל אסטרחן: אם חבר הכנסת שלח לא מגיע, אתה יכול להגיע.
אלעזר שטרן: ברגע שהוועדה פתוחה, הכול ברור.
יואב קיש: אני מעלה להצבעה את ההצעה להקמת ועדה משותפת של ועדת החוץ והביטחון וועדת החוקה חוק ומשפט להתקנת תקנות שירות ביטחון (סדרי הדין בוועדה לבחינת פטור מטעמי הכרה דתית והרכבה) (הוראת שעה) התשע"ח-2017.
יואב קיש: החלטה נתקבלה.
יואב קיש: ניסן, אנחנו עוברים לסעיף ב'.
יואב קיש: קביעת ועדה לדיון להצעת חוק נכסים של נספי השואה והטבות לניצולי שואה נזקקים (הוראת שעה), התשע"ח-2017 (מ/1181)
יואב קיש: אני אמרתי קודם שבגלל הלוויית הרב שטיינמן אנחנו לא נלך להצבעה אלא אם יש הסכמה ברורה מצד חבר הכנסת גפני.
יואב קיש: אני מאמין לך.
יואב קיש: אם אתה אומר שהספקת לדבר אתו ויש אישור, בסדר.
ניסן סלומינסקי: לא הספקתי.
ניסן סלומינסקי: אי אפשר לתפוס אותו.
ניסן סלומינסקי: החוק הזה נדון אצלנו ואנחנו חששנו שאנחנו נפרק את כל הגופים שקיימים היום ומצד שני לא נצליח שהמדינה תעביר חוק שהיא מעבירה את הכסף ישירות.
ניסן סלומינסקי: פחדנו שזה לא יקרה.
ניסן סלומינסקי: בהתחלה הייתה לנו מחשבה אולי לעשות את זה כהוראת שעה.
ניסן סלומינסקי: בסוף אמרתי, לא, לא נעשה הוראת שעה אלא נעשה פשוט.
ניסן סלומינסקי: הקצבנו זמן שכל הגופים מתפרקים עד סף השנה.
ניסן סלומינסקי: האוצר התחייב שהוא ידאג להעביר חוק שמתחילת שנה הבאה הם מקבלים ישירות מהאוצר והם יודעים.
ניסן סלומינסקי: מה היה הלחץ?
ניסן סלומינסקי: שהם יודעים שאם החוק הזה לא יעבור השנה, פירוש הדבר שב-1 לינואר 2018, הכול מפורק ואין להם כלום לניצולים.
ניסן סלומינסקי: אין את הגופים הקיימים ואז האוצר לא יכול להרשות לעצמו.
ניסן סלומינסקי: אכן זה מה שקרה.
ניסן סלומינסקי: לקראת הסוף, משרד המשפטים הגיש אתמול והעביר הצעת חוק, והעביר את זה.
ניסן סלומינסקי: אני מראש כבר התארגנתי ומחר יש לי ישיבה.
יואב קיש: באיזו שעה?
ניסן סלומינסקי: ב-9:00 בבוקר.
ניסן סלומינסקי: גם בשבוע הבא.
יואל חסון: איך אתה יכול?
יואב קיש: הוא חשב שזה עובר אליו.
ניסן סלומינסקי: היה כתוב על תנאי.
ניסן סלומינסקי: כתבנו על תנאי.
ניסן סלומינסקי: כל החשש שלנו, ואני אומר שאין לנו כאן שום עניין, שאם החוק הזה לא יספיק לעבור, פירוש הדבר שיש שלב מסוים שהכול מתמוטט.
יואל חסון: הכוונה היא ל-...
יואל חסון: לגבי גפני.
ניסן סלומינסקי: גפני לא הגיש.
יואב קיש: הוא חשב שזה יעבור אליו.
יואב קיש: הוא לא ידע.
ניסן סלומינסקי: זה עבר.
יואב קיש: ניסן, בוא נעצר רגע את הדיון.
יואב קיש: אתה לא תורם כרגע בשיחה.
יואב קיש: אני רוצה לעצור אותך רגע ותענה לשאלה ששאלתי בתחילה.
יואב קיש: האם הצלחת לדבר עם גפני?
יואב קיש: אם כן, מה שהולך להיות זה כך.
יואב קיש: אנחנו לא נדון בהצעה כי ההצעה הגיעה לוועדת הכנסת.
יואב קיש: מה שחשבת שיהיה במליאה וכל הדברים, זה בסדר גמור אבל זה לא קרה.
יואב קיש: מה שקרה כרגע זה שיש הצעה לוועדת הכנסת או לוועדת כספים או לוועדת חוקה.
יואב קיש: אני כן רוצה לבוא לקראתך ולכן אני מוכן לעשות מחר דיון בשעה 8:45 ואז יכולה להיות גם רביזיה.
יואב קיש: אתה צריך לעשות דיון, הכול בכפוף להחלטת ועדת הכנסת.
<ארבל אסטרחן: צריך הודעה למליאה.
יואב קיש: אז הנה, אין לך.
יואב קיש: הודעה למליאה מחויבת.
יואל חסון: אנחנו חותמת גומי?
יואב קיש: זאת לא חותמת גומי.
יואל חסון: זה לא היה בסדר היום.
יואב קיש: יואל, אני לא מסכים.
ניסן סלומינסקי: מה אכפת לי שזה לא יהיה אצלי?
ניסן סלומינסקי: אכפת לי הנושא.
יואב קיש: הוא רוצה לעזור לפתור את הבעיות של ניצולי השואה.
יואל חסון: הבנתי, אבל למה זה קשור אלינו שמישהו צעק במליאה להעביר לוועדה אחרת?
יואב קיש: מישהו אמר שקשור אליך?
יואב קיש: הוויכוח הזה מיותר.
יואב קיש: אני חוזר ואומר שלא שאני לא מצביע על זה ולא דן בזה כרגע.
יואב קיש: אני אקבע ועדה שתדון על זה אחרי שניצור קשר עם חבר הכנסת גפני ונהיה מסוגלים לשמוע את דעות שתי הוועדות.
יואב קיש: אם לא נספיק היום, ולא נודיע על זה היום במליאה, אז המשמעות היא שאתה מחר לא יכול לעשות ועדה, עם כל הכבוד.
יואב קיש: אלעזר רצה להתייחס.
אלעזר שטרן: נעשה את זה בקצרה.
אלעזר שטרן: תראה, הדיון בתחום הזה עד עכשיו היה בוועדת חוקה.
אלעזר שטרן: למה הוא היה בוועדת חוקה?
אלעזר שטרן: בגלל שבעיקר התעסקו כאן בפירוק החברה להשבה.
אלעזר שטרן: כל התוצרים האלה, הם של החברה להשבה.
אלעזר שטרן: נהיה הפער הזה.
אלעזר שטרן: על פניו, מהרגע הזה, זה כאילו עניין יותר של הכספים.
אלעזר שטרן: אבל אני חושב שמה שניסן אומר, וזה מה שנכון, ואתה כיושב ראש ועדה צריך אולי אפילו לקבוע מחר בבוקר דיון על כך.
יואב קיש: הוא לא יכול כי צריך מליאה.
יואב קיש: גם אם נחליט בוועדה, עד שלא נודיע במליאה, הוא לא יכול לדון.
אלעזר שטרן: הדבר הכי חשוב כאן הוא שזה באמת יהיה מהר.
אלעזר שטרן: זה הכי חשוב.
יואב קיש: לזה כולנו מסכימים.
יואב קיש: אני חושב שגם יואל מבין את זה ומסכים לזה.
יואב קיש: אני לא רוצה לדבר בשמך, אולי אתה לא חושב שזה צריך להיות מהיר, יואל.
יואל חסון: אני בעד שזה יהיה מהיר.
יואב קיש: כולנו בעד שזה יהיה מהיר.
יואל חסון: לא אני קראתי את הקריאה במליאה.
יואב קיש: אף אחד לא אומר שאתה קראת.
יואב קיש: אני מבקש, ניסן, אני נשאר כאן עד 3:00.
ניסן סלומינסקי: תנסה גם אתה.
יואב קיש: בעצם עד 1:00 כי ברגע שהמליאה מתחילה, זה נגמר.
אלעזר שטרן: אפשר להכניס את זה למליאה.
יואב קיש: צריך לעשות ועדה.
יואב קיש: עד שעה 1:00 אני ממליץ לך לנסות לתפוס.
יואב קיש: אם כן, תודיע לי ונקבע ועדה.
יואב קיש: כולם כאן רוצים מהר ואתה שומע את זה.
אלעזר שטרן: אני רוצה לשאול עוד פעם את אותה שאלה ששאלתי את ארבל קודם.
אלעזר שטרן: אין נוהל כזה שאם זה עכשיו או או, שנסמיך את יושב ראש הוועדה?
יואב קיש: זאת הצבעת ועדה.
<ארבל אסטרחן: זאת החלטת ועדה.
אלעזר שטרן: החלטת הוועדה להסמיך.
אלעזר שטרן: העיקר שזה יהיה.
יואב קיש: בסוף כולם מסונכרנים על המשימה שהיא חשובה וצריכה להיות מושלמת.
אלעזר שטרן: לכן חשבתי כך.
יואב קיש: שלום, בוקר טוב, אני מתכבד לפתוח את ישיבת ועדת הכנסת.
יואב קיש: שלום למנהלת הוועדה, אתי, ליועצת המשפטית שלנו, ארבל, לנועה ולכל האורחים.
יואב קיש: שני נושאים על סדר-היום: קביעת ועדות בחוק הצעת חוק נכסים של נספי השואה והטבות לניצולי שואה נזקקים – יש לנו פה את ועדת חוקה וועדת כספים שתכף יגיעו לפה, חשבתי שהם כבר יסגרו ביניהם אבל הם עוד לא, אז אנחנו נעשה את זה פה; וסעיף 2 הוא הצעת חוק שעות עבודה ומנוחה.
יואב קיש: אני לא דן היום בסעיף 2 כי אני לא רואה פה אף אחד מהוועדות הרלוונטיות.
<ארבל אסטרחן: האמת היא שאין ועדות רלוונטיות, אף אחד לא צעק משהו אחר.
<אתי בן יוסף: זו טעות במליאה.
<ארבל אסטרחן: מה שקרה – אני צפיתי גם בשידור, לא הייתי כאן בשעה הזאת – הצביעו ואז התחילו צעקות של חברי כנסת שלא נתנו לדבר, כן נתנו לדבר, ואז חבר הכנסת מאיר כהן, שניהל את הישיבה, אמר - - -
יואב קיש: לא, אני הייתי שם, זה לא נכון.
אחמד טיבי: זה חוק המרכולים?
אחמד טיבי: זה השני.
<ארבל אסטרחן: הוא אמר: אני נועל את הישיבה וזה היה סוף המליאה, בעצם הוא לא אמר את המילים: הצעת החוק עברה ברוב של כך וכך ועוברת לוועדה.
יואב קיש: אני לא מקיים דיון על כך.
יואב קיש: זה יישאר פה בוועדה.
<ארבל אסטרחן: אין מחלוקת.
יואב קיש: לא מעניין אותי, אני לא מחליט כך.
<ארבל אסטרחן: לא אמרו ועדה אחרת.
יואב קיש: שיבואו לפה עכשיו.
יואב קיש: אם לא – אני סוגר את הוועדה.
יואב קיש: אין החלטות.
יואב קיש: זה הדיון השני של הוועדה הבוקר.
יואב קיש: על סדר היום דיון עקרוני בנושא "הערכת השפעת רגולציה RIA וחשיבותה לחקיקה ממשלתית ופרטית".
יואב קיש: נמצא אתנו מר אלי גרונר, מנכ"ל משרד ראש הממשלה.
יואב קיש: בנוסף יש הצעה לתיקון תקנון הכנסת בנושא RIA.
יואב קיש: מבחינת החומרים שיש לפניכם, יש כאן מסמך של אגף ממשל וחברה במשרד ראש הממשלה, מסמך מעודכן מדצמבר 2017 שאני מבקש לחלק אותו לנוכחים.
יואב קיש: בנוסף מסמך של איגוד לשכות המסחר, מסמך מיולי 2016, אבל אני מניח שיש בו עוד הרבה דברים רלוונטיים וגם אותו ניתן לחלק לחברים.
יואב קיש: מבחינת הנוכחים וסדר הדיון.
יואב קיש: אנחנו נשמע בהתחלה את דבריו של מנכ"ל משרד ראש הממשלה בנושא, לאחר מכן חברי הכנסת יתייחסו ובהמשך נשמע עוד גורמים רלוונטיים שהגיעו לדיון כאן.
יואב קיש: נמצאים אתנו מאיגוד לשכות המסחר, מהתאחדות התעשיינים, מאיגוד החברות הציבוריות, מאיגוד הבנקים, מהמכון הישראלי לדמוקרטיה, מהתנועה לאיכות השלטון, מארגון קהלת ומהתנועה למשילות ודמוקרטיה.
יואב קיש: אני מבקש מהגופים שנמצאים כאן להעביר לאתי בן יוסף, מנהלת הוועדה, פתק כדי שנוכל לשמוע אתכם.
יואב קיש: אני שמח על נוכחות חברי הכנסת.
יואב קיש: יש כאן חלק שהם חברי הוועדה וחלק שהם לא חברי הוועדה.
יואב קיש: אני חושב שהנושא הזה נוגע לכל חברי הכנסת ללא קשר לחברי ועדת הכנסת באופן ספציפי.
עליזה לביא: יש חקיקה מתקדמת.
יואב קיש: יש חקיקה מתקדמת.
יואב קיש: אני חושב שהמאמץ העיקרי שאנחנו נדבר עליו כאן הוא משהו שכאילו הפוך לבית המחוקקים אבל אני חושב שהוא מרכזי וחשוב מאוד לבית המחוקקים וזה דווקא הימנעות מחקיקה ולייצר חקיקה שאם היא נדרשת, היא מתקיימת ולא חקיקה שלמעשה פוגעת ולפעמים אפילו לא במכוון ומייצרת גלי הדף במגזר העסקי.
יואב קיש: במקום הזה, אני חושב שאנחנו כחברי כנסת נבין לעומק את המשמעויות של החקיקה שאנחנו מובילים.
יואב קיש: אנחנו נשמע איך הממשלה – ולזה אני לא רוצה להיכנס, את זה יאמר מנכ"ל משרד ראש הממשלה ויציג – מסתכלת על חקיקה ממשלתית והשפעותיה על המגזר העסקי ואנחנו כחברי כנסת נידרש לנושא הזה בחשיבה על חקיקה פרטית כי בחקיקה פרטית היום בכנסת, מעבר למה שאנחנו מקבלים לפעמים ממרכז המחקר והמידע, גם זה רק אם מבקשים, אין הליך מוסדר בכנסת מעבר לדיונים הפתוחים של הוועדה כאשר מן הסתם הדברים עולים בוועדה אליה באים נציגים, אבל אין משהו מוסדר כמו שנעשה היום בממשלה בנושא RIA לחקיקה פרטית בכנסת.
יואב קיש: זאת נקודה לחשיבה.
יואב קיש: בכוונה לא רצינו לבוא לשים כאן היום איזשהו משהו לחקיקה פרטית כי צריך להבין שאצל כולנו יש חשש, הרי יש לה מעט אבני נגף או גייט קיפרס בחקיקה פרטית, ולשים עוד משהו שיכול להיות מאוד משמעותי, זו שאלה בפני עצמה.
יואב קיש: זה המינוס כביכול שאנחנו רואים כחברי כנסת, לפחות אני.
יואב קיש: מצד שני אי אפשר להתעלם מכך שהכנסת הזו היא גורם משמעותי בבירוקרטיה ובעומס החקיקה על המגזר העסקי וכאן אני חושב שכל מי שעתיד המשק הישראלי לנגד עיניו ורוצה את הצמיחה ורוצה את זה שהמגזר העסקי יוכל לצמוח ולהתחזק במדינת ישראל, חייב לשים את לבו לעניין הזה של עומס החקיקה.
יואב קיש: בעניין הזה, זה דיון ראשון, יריית פתיחה ואנחנו נתחיל.
יואב קיש: המצגת מוכנה?
אלעזר שטרן: עד שהמצגת תעלה, אפשר משפט?
יואב קיש: כולם רוצים משפט.
יואב קיש: אם זה לסדר הדיון, בשמחה, אבל אם לא, אני מבקש מחברי הכנסת להירשם.
יואב קיש: תרשמי את אלעזר ראשון והוא ידבר אחרי המנכ"ל.
יואב קיש: איילת נרשמה, כך שאתה תדבר אחריה.
יואב קיש: חברי הכנסת, נא להירשם.
יואב קיש: אלי גרונר, מנכ"ל משרד ראש הממשלה, בבקשה.
<אלי גרונר: תודה רבה ליושב ראש הוועדה ולכל מכובדיי, כל חברי הכנסת, כל הנוכחים, כל האורחים.
<אלי גרונר: קודם כל, תודה רבה ובוקר טוב.
<אלי גרונר: מכיוון שהקדשנו זמן מה לשקפים ולממד הוויזואלי, מכיוון שזה עוד לא מוכן, אני אתחיל דווקא בפתיח לא מתוכנן אבל אני חושב שהוא חשוב כדי שתבינו מה מניע אותנו בסופו של דבר.
<אלי גרונר: אחד הכלכלנים הגדולים בהיסטוריה, מילטון פרידמן, הגיע לבניין הזה לפני שישים שנים פלוס-מינוס.
<אלי גרונר: הוא נתן כאן הרצאה ובסוף שאלו אותו וביקשו שיסביר על רגל אחת – אנחנו מכירים את זה מהמקורות היהודיים - את כל תורת הכלכלה.
<אלי גרונר: הוא אמר דבר פשוט.
<קריאה: ואהבת לרעך כמוך.
<אלי גרונר: אמרתי, יש את התורה שלנו ויש את התורה הכלכלית, אבל התורה הכלכלית שלנו אומרת מה שמילטון פרידמן אמר שאין ארוחות חינם.
<אלי גרונר: כל השאר, אלה פרשנויות.
<אלי גרונר: הוא אמר במלים אחרות שכל עלות נוספת שאתה מוסיף למערכת, גם אם יש כוונות טובות, גם אם יש רצון טוב, גם אם יש הגיון מאחורי הדבר הזה, בסופו של דבר הוא מחלחל לצרכן הסופי, הוא מחלחל לצרכן הקצה וזה בסופו של דבר, אם אנחנו רוצים להבין מה זה באמת יוקר המחיה, יוקר המחיה הייחודי לישראל הוא התוספות, העלויות הרגולטוריות שמכבידות על המערכת, מכבידות על העסקים ובסופו של דבר אין מנוס והדברים האלו מחלחלים לצרכן, לאזרח הישראלי.
<אלי גרונר: זה עיקר יוקר המחיה.
<אלי גרונר: אני מניח שהמצגת עלתה ואני יכול לעבור לשקף הראשון.
<אלי גרונר: אני רוצה שתבינו היכן אנחנו נמצאים כאן.
<אלי גרונר: יש כאן שקף של ה-OECD על מדד ה-פארקט רגוליישן.
<אלי גרונר: בלי להיכנס, זה מדד מאוד מאוד מורכב עם מאות רבות של רכיבים אבל בסופו של דבר הדבר הזה אומר כמה השוק שלך מפוקח, כמה רגולציה יש אצלכם בשוק.
<אלי גרונר: אני אומר שמזל שתורכיה נכנסה ל-OECD כי אחרת היינו במקום אחרון.
<אלי גרונר: מצד אחד אפשר לומר שזה דבר מעולה, אנחנו עושים הכי הרבה פיקוח, זה הדבר הכי טוב, נכון?
<אלי גרונר: נכון.
<אלי גרונר: אם אנחנו רוצים להתמקד רק בפיקוח ולהוריד את הסיכונים לאפס אבל אם אנחנו מבינים שכל עלויות הפיקוח מחלחלות בסופו של דבר ליוקר המחיה, צריך להבין שמבחינת העולם הפתוח, העולם המערבי, העולם המתורבת, ה-OECD, אנחנו שוק עם עודף רגולציה יחסית לאחרים.
<אלי גרונר: לעודף הרגולציה הזה יש מחיר.
<אלי גרונר: מה שאתם רואים כאן זה צ'ארג' שמראה על ציר אחד, על ציר האיקס, זה ה-PMR, זה המדד מהעמוד הקודם, פשוט לקחנו את העמוד הקודם, את ה-PMR של כל אחד ושמנו אותו כאן על ציר האיקס.
<אלי גרונר: ציר ה-ואי זה תל"ג לנפש.
<אלי גרונר: אנחנו רואים כאן קורלציה מדהימה בין רגולציה חכמה לבין תל"ג לנפש.
<אלי גרונר: אי אפשר להתכחש לעובדות ולסטטיסטיקאים שביניכם, R בריבוע של 22 אחוזים הוא גבוה מאוד בשביל משתנה אחד בעולם, אם אנחנו חושבים - - -
רוברט אילטוב: לאלה שהם לא סטטיסטיקאים, אפשר להסביר?
יואב קיש: מה שהוא אומר זה שככל שיהיה לך פחות רגולציה, ההכנסה לנפש תעלה.
<אלי גרונר: לא.
<אלי גרונר: אני אומר בעשרים שניות.
<אלי גרונר: קורלציה של אחד לאחד אומרת דבר מאוד בסיסי.
<אלי גרונר: אם זה קורה, זה קורה.
<אלי גרונר: אם הייתה כאן קורלציה אחת לאחת, כל נקודה כאן הייתה על הציר.
<אלי גרונר: ככל שהרגולציה חכמה יותר, התל"ג גבוה יותר.
<אלי גרונר: אתה רואה שבחיים האמיתיים, מה לעשות, אתה לא יושב בדיוק על הציר אלא יש התפלגות אבל אנחנו רואים שיש כאן קורלציה מסוימת, אפילו גבוהה.
<אלי גרונר: אנחנו מצליחים להסביר ש-22 אחוזים מהתל"ג לנפש, מכל המרכיבים, בכל המשתנים שיש בעולם, מגיעים מהרגולציה.
<אלי גרונר: זה אומר דרשני.
<אלי גרונר: לכל מי שתל"ג לנפש חשוב לו במדינה הזאת, לכל מי שיוקר המחיה חשוב לו במדינה הזאת, אנחנו צריכים לעשות פאוז ולהבין שאם באמת אכפת לנו מיוקר המחיה ובאמת אנחנו רוצים שאנשים כאן ירוויחו כמה שיותר מהר, אנחנו צריכים לחשוב מה אנחנו עושים עם הרגולציה הזאת.
<אלי גרונר: שוב, אין לי בעיה עם המונח רגולציה, אין לי בעיה עם העיקרון של רגולציה, אני רק אומר שבחיים הקשים, בחיים האמיתיים, יש ערכים שמתנגשים ובסופו של דבר אנחנו צריכים להחליט מה אנחנו רוצים לעשות, איזה ערך גובר.
<אלי גרונר: עד עכשיו, אני לא מדבר על מס שפתיים אלא אני מדבר לפי המבחן בפועל, לפי העשייה באמת, תמיד נתנו כמדינה – אני לא בא בטענות לאף אחד – לערך של הפיקוח לגבור על הערך של יוקר המחיה למרות שכולנו רוצים להוריד את יוקר המחיה, כולם מדברים על יוקר המחיה.
<אלי גרונר: אבל ברגעי האמת, תמיד העדפנו את הרגולציה הנוספת, את העלות הנוספת למערכת כי תמיד אמרנו שאנחנו בעד הורדת יוקר המחיה אבל לא רק בתחום הזה.
<אלי גרונר: שלא נקצץ את הפקחים בבנייה כי אלה חיי אדם, שלא נקצץ ברגולציה בבריאות כי אלה חיי אדם ושלא נקצץ במצילים בבריכה כי אלה חיי אדם.
<אלי גרונר: מי שהמצגת מולו, אפשר לעבור לשקף השלישי.
<אלי גרונר: מכיוון שהדבר הזה חשוב לנו כממשלה, כל הנושא של יוקר המחיה, ושוב, זה לא שנושא הרגולציה חשוב לנו, נושא יוקר המחיה ותל"ג לנפש הוא חשוב לנו, ומכיוון שאנחנו חיים בעולם של תוצאות ולא של תשומות, אנחנו ב-2015 התחלנו לעבוד.
<אלי גרונר: התחלנו לקחת את הדבר הזה.
<אלי גרונר: כמו שאחד מהשרים אמר בישיבת ממשלה, הוא אמר את זה לפרוטוקול, הוא אמר בדיון עם תרשומת, הוא אמר שאנחנו מבינים שבסופו של דבר כל הרגולציה הזאת מוסיפה עלויות למערכת, היא עושה רע לאזרחים בראייה כוללת אבל כל אחד במקום שלו רוצה להיות בטוח שהוא עושה את הדבר הנכון.
<אלי גרונר: לכן משרד ראש הממשלה לקח על עצמו כמה צעדים לשפר את הרגולציה.
<אלי גרונר: שוב, אנחנו לא רוצים להוריד רגולציה כי רגולציה היא מילה גסה, אלא אנחנו רוצים להוריד רגולציה כי אנחנו רוצים להוריד את יוקר המחיה.
איילת נחמיאס ורבין: רגולציה לא אפקטיבית.
<אלי גרונר: אנחנו רוצים להוריד את עודף הרגולציה כי בסופו של דבר כל אחד משוכנע שהרגולציה טובה אבל אני מחזיר אתכם לשקף הראשון - - -
אמיר אוחנה: לא כל אחד.
<אלי גרונר: במדד הכי אובייקטיבי שיש בישראל, יש עודף רגולציה.
<אלי גרונר: נקודה.
<אלי גרונר: אי אפשר להכחיש את זה.
<אלי גרונר: אני מסתכל קודם כל על מה שמקובל בעולם.
<אלי גרונר: אני לא חושב שכל העולם טועה ורק אנחנו צודקים.
יואב קיש: בוא נראה מה עשיתם.
<אלי גרונר: במקומות שאנחנו חדשנים ולא מקובל בעולם, אנחנו כן נהיה מובילי דרך אבל במקומות שהדבר קורה בעולם והכול מתקתק כבר כמה עשורים טובים, אנחנו לא צריכים להמציא את הגלגל.
<אלי גרונר: במדינת ישראל יש שלושה מצילים בבריכה של 300 מטרים.
<אלי גרונר: למה?
<אלי גרונר: מישהו הסתכל פעם ושאל למה?
אמיר אוחנה: מי משלם על זה?
<אלי גרונר: אם זה חשוב, למה לא עשרה?
<אלי גרונר: למה לא עשרים?
<אלי גרונר: למה לא חמישים?
<אלי גרונר: למה אחד?
<אלי גרונר: כל העיקרון הזה הוא להביא מקצועיות והבנה ולראות מה מקובל בעולם.
<אלי גרונר: אני אומר בקצרה מה אנחנו עשינו ואז אני מקווה שיתפתח כאן דיון.
יואב קיש: מה עשתה הממשלה מאז 2015.
<אלי גרונר: קודם כל, מה שעשינו, ואתם רואים כאן בשקף השלישי, לקחנו את כל הרגולציה הממשלתית ב-2015 ומיפינו אותה.
<אלי גרונר: אמרנו היכן יש רגולציה ממשלתית.
<אלי גרונר: יש 311 תחומים שיש בהם רגולציה ממשלתית.
<אלי גרונר: קבענו יעד בהחלטת ממשלה לפיו אנחנו מורידים את הרגולציה ב-25 אחוזים על פני חמש שנים.
<אלי גרונר: יש יחידה שהקמנו במשרד ראש הממשלה באגף לממשל וחברה וכיוון שמשרד ראש הממשלה הוא משרד מטה, הרגולציה לא יושבת אצלנו אלא יושבת במשרדים הרלוונטיים, ואנחנו היינו צריכים, וממשיכים, לעבוד, וזאת עבודה סיזיפית, מול כל משרדי הממשלה וקודם כל לרתום אותם לעיקרון הזה ואחר כך לעבוד אתם על הרגולציה שיש אצלם במשרדים ואחר כך לשתף אתם פעולה ולראות היכן אנחנו מורידים את ה-25 אחוזים.
<אלי גרונר: ביעדים ב-2015, הורדנו ב-12 תחומים.
<אלי גרונר: ב-2016 הורדנו ב-31 תחומים.
<אלי גרונר: ב-2017 היה לנו יעד בתכנית העבודה שלנו של 45 תחומים ואנחנו די עומדים ביעד הזה.
<אלי גרונר: מכיוון שבזכות
<אלי גרונר: כם הממשלה עובדת הרבה יותר יעיל כי הבאנו תקציב דו שנתי, אנחנו כבר בתכניות עבודה של 2018 מוכנים ואנחנו עם התחייבות לשישים תחומים.
יואב קיש: מה הכוונה לתכנית הפחתת נטל?